Huawei kompaniyasi Samsung’ni patent huquqini buzgani uchun sudga berdi

Xitoyning Huawei texnologik kompaniyasi Samsung’ni sudga berdi, deb yozadi “RIA Novosti”. U Janubiy Koreya kompaniyasini mobil qurilmalar uchun simsiz aloqa texnologiyasi bo‘yicha mualliflik huquqlarini buzishda ayblamoqda.

AQShning Kaliforniya shtatidagi federal sudga berilgan da’vo arizasida yozilishicha, “Samsung va uning sho‘ba korxonalari Huawei texnologiyalari qo‘llanilgan mobil qurilmalarni sotishdan milliardlab dollar ishlab topgan”.
Xitoy kompaniyasi “patent huquqi buzilishi tufayli Huawei’ga yetkazilgan zararni qoplash”ni talab qilmoqda.